Беларусьтер шетелдіктерге 30 күнге дейін визасыз жүруге рұқсат берді
"Беларусьтер шетелдіктерге 30 күнге дейін визасыз жүруге рұқсат берді" | "https://abai.kz/post/73757"
TITLE: Беларусьтер шетелдіктерге 30 күнге дейін визасыз жүруге рұқсат берді
URL: https://abai.kz/post/73757
META: "Беларусьтер шетелдіктерге 30 күнге дейін визасыз жүруге рұқсат берді" | "https://abai.kz/post/73757"
DATE: 25.07.2018
AUTHOR(s): Abai.kz
TOTAL WORDS: 95
TEXT: Президент Александр Лукашенко 24 шілдеде 80 елден келетін туристерге Беларусь аумағында 30 күнге дейін визасыз жүруге рұқсат беретін жарлыққа қол қойды. Аталған мемлекеттер ішінде Еуропа, АҚШ, Австралия және Жапония бар. Лукашенко қол қойған жарлық бұқаралық ақпарат құралдарында жарияланған күннен бастап күшіне енеді. Құжатта жаңа ереже туристік саланы дамытып, елді спорт жарыстары мен фестиваль өткізуге тартымды әрі қолайлы ету керек делінген. 30 күндік визасыз жүйе Беларусь астанасы Минскідегі бас әуежай арқылы ұшып келіп, ұшып кететін туристерге арналған. Жаңа ереже беларусь-ресей шекарасы арқылы өтетін туристерге жүрмейді. Себебі, онда бақылау бекеті тексеруге арналған заманауи технологиямен қамтамасыз етілмеген. Abai.kz
